ขอคำแนะนำ ความเป็นมาโดยคร่าวของ Jeff Bezos หน่อย
เขามีชื่อเต็มว่า Jeffrey Preston Jorgensen เกิดวันที่ 12 มกราคม 1964 มีความสนใจและรอบรู้เรื่องวิทยาศาสตร์และคณิตศาสตร์ โดยจบการศึกษาด้าน Electrical engineering และ Computer science จากมหาวิทยาลัย Princeton และได้เข้าทำงานประจำในบริษัทต่าง ๆ ตามสายงานที่ได้ศึกษามาอยู่พักใหญ่ ๆ ก่อนที่จะตัดสินใจทำตามความฝันที่จะสร้างระบบร้านค้าออนไลน์โดยที่คนไม่ต้องเดินทางไปซื้อจากหน้าร้านด้วยตนเอง

เขาลาออกจากงานที่มีความมั่นคง ออฟฟิศสวยหรู และเงินเดือนสูง เพื่อมุ่งหน้าสู่การสร้างธุรกิจอินเตอร์เน็ตจากใน ‘โรงรถ’ — โดยเขาใช้โรงรถเป็นที่ทำงาน และติดตั้งระบบเซิร์ฟเวอร์ต่าง ๆ ของเว็บไซต์ โดย Amazon เปิดตัวท่ามกลางความไม่เห็นด้วยของญาติ ๆ ในปี 1994 ผ่านการตลาดแบบ Email marketing และกลุ่มสินค้ากลุ่มแรกคือ ‘หนังสือ’

ผลตอบรับของ Amazon เป็นไปด้วยดี ผู้คนสนใจที่จะซื้อหนังสือผ่านเว็บไซต์ ในขณะเดียวกัน Jeff Bezos ก็ไม่ต้องลงทุนในการสร้างหน้าร้านและไม่ต้องมีสต็อกสินค้า อาศัยวิธี Dropshipping ในช่วงแรก คือเมื่อมีออเดอร์มาก็ส่งรายการให้ศูนย์หนังสือทำการจัดส่งให้ลูกค้าอีกต่อหนึ่ง ทำให้เขาสามารถขายหนังสือในราคาต่ำกว่าตลาด ส่งผลให้เจ้าตลาดหนังสืออย่าง Barnes & Norble ไม่พอใจและยื่นฟ้อง Jeff Bezos ด้วยข้อหาต่าง ๆ เพื่อหวังโค่น Amazon แต่ไม่ชนะคดี